ঢাকা, ২৭ জুন (শীর্ষ নিউজ ডটকম): বস্ত্র আমদানির উপর শুল্ক হার  কমানোর দাবি জানিয়েছেন বস্ত্র আমদানিকারক সমিতি। ২০১১-১২ অর্থবছরের জন্য প্রস্তাবিত বাজেটে আমদানি বস্ত্রের উপর শুল্ক হার ২৫ শতাংশ থেকে বাড়িয়ে ৪৫ শতাংশ করা হয়েছে। আজ সোমবার ঢাকা রিপোর্টার্স ইউনিটিতে এক সংবাদ সম্মেলনে সংগঠনের নেতারা এ দাবি জানান।  সংগঠনের নেতারা বলেন, বস্ত্রখাত থেকে বছরে সরকারের রাজস্ব আয়ের পরিমাণ প্রায় ২শ কোটি টাকা। বস্ত্র আমদানি বন্ধ হলে বিপুল পরিমাণ রাজস্ব থেকে বঞ্চিত হবে বলেও জানান তারা।  সংবাদ সম্মেলনে উপস্থিত ছিলেন মো. ওমর শরীফ, সারওয়ার উদ্দিন খান, হাবিবুর রহমান, মো.শাহাব  উদ্দিনসহ সমিতির অন্যান্য নেতারা।    (শীর্ষ নিউজ ডটকম/এমএইচ/এমইউ/এমএইচ/১৫.৫৬ঘ.)